Ngaphezu kwalokho ngicela ukwazi ukuthi njengoba ningoNtoyami kangaka, uzokumela yini ukuthanda ingane yomunye umfazi ngokungazenzisi?
Phela esithenjini kayikho into yakho nje wedwa, konke ngokwenu, ngokwala nigane khona.
Kanjalo nezingane zabanakwenu ngezakho-ke mntu, ngikutshele.
Ngiyayithanda-ke le yezingane ngoba uthola umuntu engena esithenjini azi kahle ukuthi indoda isiganiwe ngamakhosikazi amabili, yena uzoba ngowesithathu, futhi injalo nje le ndoda isinazo izingane ezingaphambi kweyakhe.
Uzoba yipigogo uqhwaga uyise kaNtombikayise umbiza ngeyakhe nje ngamabomu, uchuku la luhamba khona. Ngale kokuntela nokuncokola, ake niyeke ukugwegwisa izinto.
Thina sikhule ubaba ebizwa ngokuthi wuyise ka… bese kushiwo igama likabhuti wethu omdala kumamdala.
Ehhene, bekusesithenjini nakithi. Omama abeza kamuva bebengenasikhathi sokulwela ukuthi sekuzobangwa ukuthi nabo bambize ngezabo izingane, hhayi-bo.
Olwani uchuku! Ngiyacabanga nje lokho kunika isithunzi inkosikazi endala nokuvuma nje ukuthobela lento abathi yi-protocol, ukuvume nje ukuthi kawuyona indlunkulu yakulowo muzi.
Musa ukubangisa umamkhulu esikhundleni sakhe ngoba noma sekunomcimbi wuye onegunya lokukhipha inyama yamakhosikazi endawo ngezithebe, kudliwe. Wena okwakho uyakwazi, vele wezela khona ukuzokwelekelela umamkhulu kukho konke, ncika kuye-ke musa ukufuna ukuzomqinela, habe! Uthole umuntu enenhliziyo embi nje sdalo bese ethi ufuna isithembu, we bhatata! Usahlulwa wukunaka izingane zesoka lezi elizizale ungakafiki?
Kuthiwa bekungezintombi bekukhiza nje bezilahla kuMseleku, bemdonsa ngapha nangapha abanye becela ukushutha izithombe naye.
Laphaya uthathisela yonke into kundlunkulu, inkosikazi endala namanye amakhosikazi ogane nawo.
Sekuyoba kuyena-ke ubaba ukuthi ungumuntu okwaziyo na ukuhlaziya into ngaphambi kokukuqula amacala.
I-PSL imjezise kanzima umdlali ogeve omunye ngamazinyo
Ezi-emailwe ukuzedlula zonke
© 2018 24.com. Onke amalungelo agodliwe.